Два гады назад у мэтах павышэння ўзроўню ўзаемадзеяння міністэрствамі адукацыі, унутраных спраў і аховы здароўя быў зацверджаны Комплекс мерапрыемстваў, якія накіраваны на прадухіленне распаўсюджвання наркатычных і псіхатропных рэчываў сярод навучэнцаў устаноў агульнай сярэдняй, прафесійна-тэхнічнай, сярэдняй спецыяльнай і вышэйшай адукацыі. Амаль адначасова з гэтым дакументам уступіў у сілу Дэкрэт № 6 “Аб неадкладных мерах па процідзеянні незаконнаму абароту наркотыкаў”. Для таго каб даведацца, ці змянілася сітуацыя з ужываннем і распаўсюджваннем наркатычных сродкаў сярод падлеткаў, мы звярнуліся па каментарый да начальніка аддзела арганізацыі работы інспекцый па справах непаўналетніх МУС Рэспублікі Беларусь палкоўніка міліцыі Віталя Алегавіча ЯНЧЫНА.